Mónica Giménez Marqués gana el Premi d’Investigació Científico-Tècnica d'Algemesí amb un treball sobre enginyeria en superfícies GraftFast
13 de febrer de 2019

El treball presentat per Mónica Giménez Marqués ha aconseguit el primer premi de la XIV edició del Premi d’investigació Científico-Tècniac d'Algemesí dotat amb 5.000 euros. El treball estudia l'enginyeria de superfície Graftfast per a la millora de la furtivitat en nanopartícules MOF.

El premi al millor treball per a joves investigadors de la Ribera, dotat amb 1.500 euros, ha sigut per a Óscar Gil Castell pel seu treball sobre les nanofibres de PCL/Ge amb característiques a mesura per a aplicacions biomèdiques en el camp de l'enginyeria de teixits.

El nou premi per a joves investigadors menors de 26 anys, dotat també amb 1.500 euros, ha sigut per a Àngela Vidal Verdú. El treball presentat estudia la bioprospecció dels residus del Mediterrani, la caracterització de les comunitats microbianes i cerca d'activitats degradadores del plàstic. Enguany s'han presentat 24 treballs a aquest certamen científic, huit d ells procedents de ciutats de la Ribera. Els premis s'entregaran en un acte que

tindrà lloc a la sala de plens de l'Ajuntament d'Algemesí l'1 de març, on a més els guanyadors explicaran el seu treball.

En aquesta edició s'han concedit quatre accèssit per a Adrián Cárdenas Castell, Juan Ernesto Solanes Galbis, José Gabriel García Pardó i Inés Pulido Endrino. També dues mencions honorífiques per a Máximo Cobos Serrano i Adrián del Río Vega.

El jurat està format per Carlos Hermenegildo, vicerector d'Investigació i catedràtic de Fisiologia de la Facultat de Medicina; José Pío, coordinador institucional del CSIC; José Gabriel Torres, vicedegà de la ETSE de la Universitat de València i catedràtic d'Enginyeria Electrònica; Salut Botella, professora de Biotecnologia; Rosa Cibrián, professora de Fisiologia; José Vicente Castell, catedràtic de Bioquímica i director de la unitat d'investigació de hepatologia de l'Hospital La Fe; Francisco Javier Sáiz Rodríguez, catedràtic d'Enginyeria Electrònica; Mª Antonia Ferrús, catedràtica Microbiologia; els regidors Palma Egido i Pere Blanco, i l'alcaldessa d'Algemesí, Marta Trenzano. El professor d'Informàtica, Jaume Segura, és el secretari del jurat.